****

**Република Србија**

**АГЕНЦИЈА ЗА ПРОСТОРНО ПЛАНИРАЊЕ И УРБАНИЗАМ РЕПУБЛИКЕ СРБИЈЕ**

Краља Милутина 10а, Београд

**УПУТСТВО О НАЧИНУ ПОДНОШЕЊА ЗАХТЕВА ЗА ИЗДАВАЊЕ ЛИЦЕНЦИ ЗА ДОКУМЕНТЕ ПРОСТОРНОГ И УРБАНИСТИЧКОГ ПЛАНИРАЊА**

**Агенцији за просторно планирање и урбанизам Републике Србије, сходно члану 36, 86, 166в и 166г Закона о планирању и изградњи, поверени су послови издавања лиценци правним лицима за израду докумената просторног и урбанистичког планирања. У складу са чланом 36. овог Закона, Решење о испуњености услова за израду планских докумената важи две године, од дана издавања Решења.**

У складу са Правилником о критеријумима за израду докумената просторног и урбанистчког планирања, врстама лиценци за правна лица, као и о начину и поступку издавања и одузимања лиценци („Службени гласник Републике Србије“ бр. 37/24), дефинисани су услови и критеријуми за израду докумената просторног и урбанистичког планирања.

* Захтев за издавање лиценце из члана 5. овог правилника (у даљем тексту: захтев) подноси се Агенцији за просторно планирање и урбанизам Републике Србије (у даљем тексту: Агенција).

Захтев садржи:

1) пун назив - пословно име правног лица/предузетника;

2) скраћени назив правног лица/предузетника;

3) адресу правног лица/предузетника, број телефона и адресу електронске поште;

4) матични број;

5) шифру и назив делатности;

6) порески идентификациони број;

7) име и презиме одговорног лица или законског заступника.

* Уз захтев подноси се:

1. доказ о испуњености услова за издавање лиценце из члана 5. овог правилника, и то: списак запослених лица, односно радно ангажованих лица и списак лица која имају личне лиценце, која су уписана у регистар привредних субјеката и која испуњавају услове прописане Законом о планирању и изградњи и овим правилником;
2. доказ о уплати стварних трошкова за утврђивање испуњености услова за израду докумената просторног и урбанистичког планирања;

Захтев потписује и оверава законски заступник подносиоца захтева. Захтев се доставља у аналогном или дигиталном облику.

* За израду докумената просторног и урбанистичког планирања издају се следеће врсте лиценци:

1. **"А категорија" - лиценца за израду докумената просторног и урбанистичког планирања; (према члану 10. ЗПИ, сви просторни и урбанистички планови и урбанистичко-технички документи) – најмање 15 запослених лица, односно радно ангажованих лица, од којих најмање десет лица са стеченим високим образовањем на нивоу еквивалентном академским студијама, односно струковним студијама обима од најмање 300 ЕСПБ, одговарајуће струке (инжењери архитектуре, грађевинарства, геодезије, саобраћаја, пејзажне архитектуре, шумарства, машинства, електротехнике, технологије, пољопривреде и дипломирани просторни планер), најмање два лица са лиценцом просторног планера (ознака лиценце ПП 01, ПП 01-01 или ПП 01-02) и најмање два лица са лиценцом арихтекте урбанисте или лиценцом урбанисте (ознака лиценце УП 02, УП 02-01 или УП 02-02);**
2. **"Б категорија" - лиценца за израду просторног плана подручја посебне намене, просторног плана јединице локалне самоуправе, генералног урбанистичког плана, плана генералне регулације, плана детаљне регулације и урбанистичко-техничких докумената; - 10 запослених лица, односно радно ангажованих лица, од којих најмање шест лица са стеченим високим образовањем на нивоу еквивалентном академским студијама, односно струковним студијама обима од најмање 300 ЕСПБ, одговарајуће струке (инжењери архитектуре, грађевинарства, геодезије, саобраћаја, пејзажне архитектуре, шумарства, машинства, електротехнике, технологије, пољопривреде и дипломирани просторни планер), најмање једно лице са лиценцом просторног планера (ознака лиценце лиценце ПП 01, ПП 01-01 или ПП 01-02) и најмање једно лице са лиценцом архитекте урбанисте или лиценцом урбанисте (ознака лиценце УП 02, УП 02-01 или УП 02-02);**
3. **"В категорија" - лиценца за израду плана детаљне регулације и урбанистичко-техничких докумената; - најмање 4 запослена лица, односно радно ангажована лица, са стеченим високим образовањем на нивоу еквивалентном академским студијама, односно струковним студијама обима од најмање 300 ЕСПБ, одговарајуће струке (инжењери архитектуре, грађевинарства, геодезије, саобраћаја, пејзажне архитектуре, шумарства, машинства, електротехнике, технологије, пољопривреде и дипломирани просторни планер), најмање једно лице са лиценцом архитекте урбанисте или лиценцом урбанисте (ознака лиценце УП 02, УП 02-01 или УП 02-02);**
4. **"Г категорија" - лиценца за израду урбанистичко-техничких докумената; - најмање 1 запослено, односно радно ангажовано лице, са лиценцом архитекте урбанисте или са лиценцом урбанисте УП 02, УП 02-01, УП 02-02;**

**Захтеви за издавање лиценци за израду докумената просторног и урбанистичког планирања, подносе се Агенцији за просторно планирање и урбанизам Републике Србије у форми дефинисаној Правилником** о критеријумима за израду докумената просторног и урбанистчког планирања, врстама лиценци за правна лица, као и о начину и поступку издавања и одузимања лиценци.

Уз захтев за издавање лиценце, прилаже се и доказ са списком лица са личном лиценцом која су уписана у регистар лиценцираних инжењера, архитеката и просторних планера који су чланови Инжењерске коморе Србије у одговарајућој форми. За запослена лица, достављају се одговарајући М образац и Уговор о раду, односно доставља се Уговор о допунском раду за радно ангажована лица која су пријављена на обавезно социјално осигурање.

**Инструкције о начину и доказу уплате стварних трошкова предвиђених овим Правилником накнадно ће бити дефинисане доношењем аката којима ће се уредити начин утврђивања стварних трошкова за услуге издавања лиценци за правна лица за израду докумената просторног и урбанистичког планирања.**

**Провери испуњености захтева за издавање лиценци за израду докумената просторног и урбанистичког планирања и могућности издавања лиценце, приступиће се након прибављања свих података које је потребно доставити у складу** са Правилником о критеријумима за израду докумената просторног и урбанистчког планирања, врстама лиценци за правна лица, као и о начину и поступку издавања и одузимања лиценци.

Захтеви за издавање лиценци за израду докумената просторно-урбанистичког планирања, подносе се писаним путем, на адресу Краља Милутина бр. 10а, 11000 Београд.

Седиште Агенције за просторно планирање и урбанизам Републике Србије је на адреси Краља Милутина бр. 10а, 11000 Београд.

email adresa: office@appurs.gov.rs

бр. телефона: 011/3640-697

011/3640-334